Document ID: 32004R0499

Komisijas Regula (EK) Nr. 499/2004
(2004. gada 17. marts),
ar ko groza Regulu (EK) Nr. 1082/2003 attiecībā uz termiņu un ziņojuma paraugu liellopu nozarē
(dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1760/2000, ar ko izveido liellopu identifikācijas un reģistrācijas sistēmu un nosaka liellopu gaļas un liellopu gaļas produktu marķēšanu, kā arī atceļ Padomes Regulu (EK) Nr. 820/97 [1], un jo īpaši tās 10. panta d) apakšpunktu,
tā kā:
(1) Komisijas Regulā (EK) Nr. 1082/2003 [2] ir paredzēti sīki izstrādāti noteikumi Regulas (EK) Nr. 1760/2000 ieviešanai attiecībā uz liellopu identifikācijas un reģistrācijas sistēmas ietvaros veicamo pārbaužu minimālo līmeni.
(2) Pārskata par ikgadējām pārbaudēm sniegšanas termiņš saskaņā ar Regulu (EK) Nr. 1082/2003 būtu jāsaskaņo ar termiņu, kādā sniedzami ziņojumi par gada piemaksām saskaņā ar Komisijas 2001. gada 11. decembra Regulu (EK) Nr. 2419/2001, ar ko nosaka sīki izstrādātus noteikumus integrētās administrēšanas un kontroles sistēmas piemērošanai noteiktām Kopienas atbalsta shēmām, kas izveidotas ar Padomes Regulu (EEK) Nr. 3508/92 [3].
(3) Lai nodrošinātu efektīvu sadarbību starp dalībvalstīm un Komisiju attiecībā uz to, kādā veidā Komisijai Regulas (EK) Nr. 1082/2003 5. panta 1. punktā paredzēto ikgadējo ziņojumu ietvaros iesniedzami liellopu nozares pārbaužu rezultāti, ir svarīgi uzlabot esošo paraugu, pēc kāda pārsūtāmi šie ziņojumi, lai palielinātu šo ziņojumu informatīvo potenciālu un salīdzināmību.
(4) Tādēļ attiecīgi jāgroza Regula (EK) Nr. 1082/2003.
(5) Šajā regulā paredzētie pasākumi ir saskaņā ar Eiropas Lauksaimniecības virzības un garantiju fonda komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 1082/2003 groza šādi.
1. Tās 5. panta 1. punktā datumu "1. jūlijs" aizstāj ar datumu "31. augusts".
2. Regulas I pielikumu aizstāj šīs regulas pielikuma tekstu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 17. martā

Labels: 12
0
17
6